ปรับปรุงการวัดผล การดำเนินงานของ
&nbsp;
21 ส.ค. 2554

...สำนักงานคณะกรรมการกำกับหรักทรัพย์ และตลาดหลักทรัพย์ (ก.ล.ต.)
กองทุนสำรองเลี้ยงชีพสวัสดีค่ะท่านกรรมการกองทุนและเพื่อนสมาชิกทุกท่าน หลังจากที่กองทุนสำรองเลี้ยงชีพได้มีการวัดผลการดำเนินงานโดยใช้เกณฑ์วัดผลการดำเนินงานกองทุนสำรองเลี้ยงชีพ (Benchmark) ตามประกาศของสมาคมบริษัทจัดการลงทุนตั้งแต่ปี 2549 ก็พบว่า เกณฑ์การวัดผลที่กำหนดยังไม่ครอบคลุมกับการลงทุนในหลักทรัพย์บางประเภท 
ในปี 2552 สมาคมบริษัทจัดการลงทุนจึงได้ทำการแก้ไขปรับปรุงประกาศสมาคมฯ ในเรื่องดังกล่าวถึง 2 ครั้ง เพื่อให้เกณฑ์มีความหลากหลายเหมาะสมและชัดเจนในทางปฏิบัติมากขึ้น โดยประกาศฉบับล่าสุดที่มีผลใช้บังคับ คือ ประกาศสมาคมบริษัทจัดการลงทุนที่ สจก.กช. 2/2552 มีผลใช้บังคับวันที่ 1 ม.ค. 2553 เราจะมาดูกันว่ามีการเปลี่ยนแปลงอะไรที่ควรทราบบ้างนะคะ
ถ้าเพื่อนๆ ยังจำได้ว่าหลักของการพิจารณา Benchmark ของกองทุนสำรองเลี้ยงชีพคือ ให้เป็นเกณฑ์อ้างอิงผสม (Composite Benchmark) ที่สอดคล้องกับทรัพย์สินที่กองทุนลงทุนตามน้ำหนักที่สะท้อนความเสี่ยงการลงทุนของนโยบายการลงทุน ประกาศฉบับใหม่จึงได้มีการเพิ่มเติม Benchmark ทั้งในส่วนของทรัพย์สินของกองทุนที่เป็นตราสารทุนและตราสารหนี้ เพื่อให้สามารถเลือก Benchmark ที่สอดคล้องกับนโยบายการลงทุนได้มากขึ้น 
l ตราสารทุน ประกาศได้เพิ่มเติมให้สามารถใช้อัตราผลตอบแทนของ SET100 และดัชนีผลตอบแทนรวม (Total Return Index (TRI) : SET TRI, SET50 TRI, SET100 TRI) เป็น Benchmark ในส่วนของตราสารทุนได้ จากเดิมที่กำหนดให้ใช้เพียงอัตราผลตอบแทนของ SET index และ SET50 index ซึ่งการเพิ่มอัตราผลตอบแทนของดัชนีผลตอบแทนรวมก็เพื่อให้กรรมการกองทุนมีโอกาสเลือก Benchmark ที่สะท้อนผลตอบแทนจากเงินปันผลด้วย 
ดังนั้น หากกองทุนลงทุนในหุ้นที่มีสิทธิได้รับเงินปันผล ก็สามารถใช้อัตราผลตอบแทนของดัชนีผลตอบแทนรวมเป็น Benchmark ได้ ทั้งนี้บริษัทจัดการต้องนำเสนออัตราผลตอบแทนของดัชนีผลตอบแทนรวมด้วยทุกครั้งที่มีการเสนอ Benchmark ให้กรรมการกองทุนพิจารณา 
l ตราสารหนี้ ประกาศได้เพิ่มเติมทางเลือกให้มากขึ้น โดยในส่วนของตราสารหนี้ภาครัฐและตราสารหนี้ทั่วไปที่ไม่มีการระบุ Target Duration ที่ชัดเจน ได้เพิ่มเติมให้สามารถใช้อัตราผลตอบแทนของดัชนีพันธบัตรรัฐบาลหรือดัชนีตราสารหนี้กลุ่มอายุคงเหลือระหว่าง 1 ปี ถึงไม่เกิน 3 ปี ของสมาคมตลาดตราสารหนี้ไทย (Total Return of ThaiBMA Government/Composite Bond IndexMaturity Sub Group1 (1&lt;TTM=3)) หรืออัตราผลตอบแทนของดัชนีวัดการลงทุนในพันธบัตรรัฐบาลหรือในตราสารหนี้ที่มีอายุคงที่ของสมาคมตลาดตราสารหนี้ไทย (ThaiBMA Zero Rate Return “ZRR” Government/ Composite Bond Index) อายุ 2 ปีได้ นอกเหนือจากอัตราผลตอบแทนของดัชนีพันธบัตรรัฐบาลหรือดัชนีตราสารหนี้ของสมาคมตลาดตราสารหนี้ไทย (Total Return of ThaiBMA Government/Composite Bond Index) 
นอกจากนี้ ประกาศฉบับใหม่ยังได้ปรับปรุงในส่วนอื่นๆ อีก อาทิ ประเภทของกองทุน การเปิดเผยและการนำเสนอข้อมูลเกี่ยวกับการวัดผลการดำเนินงานและเกณฑ์อ้างอิง เป็นต้น ซึ่งกรรมการกองทุนและสมาชิกสามารถศึกษาประกาศมาตรฐานการวัดผลการดำเนินงานของกองทุนสำรองเลี้ยงชีพได้ที่ www.thaipvd.com 
ประกาศของสมาคมฯ ในเรื่องนี้ เป็นการบังคับใช้กับบริษัทจัดการให้ปฏิบัติตามและเสนอกรรมการกองทุน เพื่อให้การวัดผลการดำเนินงานของกองทุนสำรองเลี้ยงชีพมีความเหมาะสมกับแต่ละกองทุนซึ่งมีนโยบายการลงทุนและมีสัดส่วนการลงทุนที่แตกต่างกัน 
ดังนั้นกรรมการกองทุนจึงควรทราบเกณฑ์การวัดผลการดำเนินงานของกองทุนสำรองเลี้ยงชีพว่ามีอะไรบ้าง ตัวชี้วัดใดที่เหมาะสมและควรนำมาใช้วัดผลการดำเนินงานกองทุนสำรองเลี้ยงชีพของตนโดยต้องตกลงกับบริษัทจัดการในการนำตัวชี้วัดที่เหมาะสมมาใช้เป็นลายลักษณ์อักษร จากนั้นกรรมการกองทุนก็ควรติดตามผลการดำเนินงานของกองทุนที่บริษัทจัดการรายงานโดยเทียบกับตัวชี้วัดที่กำหนด ซึ่งก็จะสะท้อนความสามารถในการบริหารกองทุนของบริษัทจัดการอันจะเป็นประโยชน์ต่อกองทุนของท่านค่ะ
กองทุนสำรองเลี้ยงชีพของท่านใช้ Benchmark ตามที่สมาคมฯ กำหนดหรือยังคะ? 
ท่านสามารถอ่านบทความเกี่ยวกับเรื่อง Benchmark ที่ได้เคยเขียนในสรรหามาเล่าและหาความรู้รวมทั้งทดสอบความรู้ในเรื่อง Benchmark ได้จาก Benchmark quizroom ใน www.thaipvd.com 
แล้วพบกันใหม่ฉบับหน้า สวัสดีค่ะ